ร้านไอศครีมยี่ห้อดังจากสวิสฯ เค้าว่าเป็นไอศครีมมาตรฐานระดับโลกนะ เมนูที่มีให้เลือกหลักๆ ก็จะเป็นไอศครีมทานคู่กับ Waffle ราดด้วยซอสต่างๆ  มื้อนี้ลองสั่งเป็น Destiny Waffle (190.-) กับ Epic Waffle CARAMELITA (190.-) แต่เปลี่ยนไอศครีมเป็น Panna Cotta

เนื้อไอศครีมแน่นๆ ถูกใจครับ  Epic Waffle ที่ราดคาราเมลมา รสชาติหวานกำลังพอดี ไม่เลี่ยนเลย อาจจะเพราะว่าเปลี่ยนไอศครีมไปด้วย  ส่วนไอศครีม Chocolate ก็อร่อย แทรกด้วย choc chips อยู่ข้างในด้วย ยิ่งแจ๋ว

ชอบไอศครีมร้านนี้มากครับ แต่ว่า Waffle นี่ค่อนข้างแข็งและเหนียวไปเยอะ ไม่รู้ว่าตั้งใจให้เป็นแบบนี้รึเปล่า แต่ส่วนตัวไม่ชอบแบบเหนียวๆ แบบนี้ครับ ถ้ามาครั้งหน้าคงลองอย่างอื่นที่ไม่ใช่ waffle หรือไม่ก็สั่งแต่ไอศครีมล้วนครับ

ราคาในเมนูคือ net แล้ว มื้อนี้รวม 380 บาท ราคาไม่เบาเท่าไหร่ คงไม่ได้กลับมากินบ่อยๆ ฮ่าๆ แต่รวมๆ แล้วชอบครับ

ปล. ร้านนี้รับบัตรเครดิตเมื่อกินครบ 500 บาทขึ้นไปนะครับ